**A garázskapu panelek anyaga:**  
  
Szendvicsszerkezetű, hőhídmentes, mindkét oldalon acélborítású panel - két, egyenként 0,5 mm vastag acéllemez között 40 mm-es poliuretánhab hőszigetelés. Az alkalmazott PU hab freonmentes, nem tartalmaz ózonkárosító anyagokat. A garázsajtó panelek hőszigetelő képessége ~0,53 Wm2/K°.

A galvanizált alaplemez két rétegben festett. Az elsõ réteg 5 µm vastag alapozó, a második réteg 20 µm vastag poliészter fedőfesték. Alapszínek RAL 9002 törtfehér, RAL9006 fehéraluminium, és RAL7016 antracit. Felár ellenében RAL színskála szerinti bármilyen szín rendelhető.  
Szél és légzárásra a panelek között speciális gumitömítés található, valamint alul-felül aluprofilba húzott gumitömítésekkel ellátva. A kézi működtetésű kapuk esetében egykamrás, duplazászlós, motoros kapuk esetében kétkamrás, optoszenzort közvetlenül fogadó alsó tömítéssel. (Az oldalsó tömítések a függőleges sínvezetésen helyezkednek el.)  
A zsanérzat megfelelő és stabil rögzíthetőségére a paneleken belül alul és felül merevítőszalag található. A 35×1 mm-es betét a panel teljes hosszában megtalálható.    
A paneleket 2,5 mm vastag galvanizált acéllemez zsanérok kötik össze, melyek felár ellenében rozsdamentes kivitelben is elérhetőek.

**Sínszerkezet:**  
  
Hidegen hengerelt eljárással készült, 2 mm vastag galvanizált acélprofilokból, csavarkötéssel összeállított vasalatrendszer, teljes hosszában szögprofil erősítéssel. Háromrészes, előszerelt kivitel, könnyű szállítás, szerelés. A helyszíni adottságokhoz legjobban illeszkedő sínvezetés rendelhető: normál (standard), vagy felárral alacsony, emelt, tetőkövető vagy függőleges vasalat rendelhető.  
A függőleges vasalaton kemény PVC profilra hegesztett flexibilis, hőhídmentes gumitömítéssel ellátva.

**Torziórugós súlykiegyenlítés:**  
  
Horganyzott vagy porszórt felületkezeléssel ellátott, minden kapuhoz számítógépes méretezéssel gyártott rugók, minimálisan 15000 nyitásciklusra. Opcióként rendelhetőek nagyobb működési számmal rendelkező rugók

Kapumérettől függően (galvanizált, ékpályás cső vagy tömör tengely (25,4 vagy 31,8 mm átmérővel). állítható tengelykapcsolóval ellátva.

A garázskapu magasságához, súlyához és a vezetősínek fajtájához méretezett alumíniumöntvény kábeldobok.

**Biztonsági elemek:**

**A vasalatszettek alapkivitelben rugótörés és kábelszakadás elleni biztosítással ellátottak. Mechanikus, feltolás elleni külön reteszelés is elérhető felár ellenében.**

**Sínvezetések:**

**ISC NL – Normál sínvezetés**

a legáltalánosabb, alapáras tipus, a torziós rugózat a kapunyílás felett helyezkedik el

**ISC FTR – Tetőkövető sínvezetés (5°-tól, 5°-os lépésekben 45°-ig)**

a „vízszintes” sínvezetés a tetővel párhuzamos, a torziós rugózat a kapunyílás felett helyezkedik el

**ISC HL – Magasított sínvezetés**

nagyobb belmagasságú helységek esetén alkalmazható, a rugózat felül vagy opcióként alul (min 1500mm magasítástól) elhelyezett

**ISC FHL – Magasított, tetőkövető sínvezetés (5°-tól, 5°-os lépésekben 45°-ig)**

nagyobb belmagasságú helységek esetén alkalmazható, a rugózat felül vagy opcióként alul (min 1500mm magasítástól) elhelyezett, tetővel párhuzamos „vízszintes” vasalattal

**ISC VL – Függőleges sínvezetés**

nagy belmagassággal rendelkező helységekhez (belmagasság min 2x nyílásmagasság + 300mm)

a rugózat felül vagy opcióként alul elhelyezett

**CDC LH – Alacsony sínvezetés**

min. 250mm áthidalómagasság esetén, legfeljebb 4420mm nyílásmagassághoz.

a torziós rugózat a kapunyílás felett helyezkedik el